b'\n_START_ARTICLE_\nNIN-ova nagrada\n_START_PARAGRAPH_\nNIN-ova nagrada knji\xc5\xbeevna je nagrada za najbolji roman godine a dodjeljuje ju NIN (Nedeljne informativne novine). NIN je beogradski tjedni \xc4\x8dasopis koji izlazi u Srbiji, a izlazio je i u vrijeme biv\xc5\xa1e Jugoslavije. Prvi broj NIN-a iza\xc5\xa1ao je u Beogradu 26. sije\xc4\x8dnja 1935. godine._NEWLINE_NIN-ova nagrada dodjeljivana je piscima sa prostora biv\xc5\xa1e Jugoslavije, a sada se dodjeljuje u Srbiji. Prvi put je dodijeljena 1954. godine. Prvu nagradu je dobio Dobrica \xc4\x86osi\xc4\x87 za roman "Koreni". Nagrada nije dodijeljena samo 1959. godine._NEWLINE_NIN-ovu nagradu vratili su Danilo Ki\xc5\xa1 koji je nagra\xc4\x91en 1972. godine za "Pe\xc5\xa1\xc4\x8danik" i Milisav Savi\xc4\x87 koji je tu nagradu dobio 1991. godine za "Hleb i strah"._NEWLINE_O dodjeli nagrade odlu\xc4\x8duje \xc5\xbeiri ve\xc4\x87inom glasova.'